‘த பியூட்டிஃபுல் ட்ரீ’ அதாவது ‘அழகிய மரம்’ என்பது இந்தியாவின் மரபான கல்வி முறையைப் பற்றிச் சொல்வதற்கு காந்தி உபயோகித்த பதம். 18-ம் நூற்றாண்டின் இந்தியக் கல்விமுறையைப் பற்றிய தனது ஆய்வு நூலுக்கு காந்தியரான தரம்பால் மேற்கண்ட பதத்தையே தலைப்பாக்கியிருக்கிறார். அப்போதைய கல்வி முறையையும் இப்போதைய கல்வி முறையையும் பார்க்கும்போது அப்போதைய கல்வி முறையானது தரம்பால் சொல்வது போல் அவ்வளவு ‘அழகான மரம்’ போன்று தனக்குத் தெரியவில்லை என்றார் பி.ஏ. கிருஷ்ணன். அன்றைய கல்வி அமைப்பில் பெரும்பாலும் பிராமணர்களே கல்வி கற்க அனுமதிக்கப்பட்டனர். பழங்காலக் கல்வி முறையில் தாழ்த்தப்பட்டவர்களுக்கோ பெண்களுகோ இடம் இல்லை என்பதை நாம் பார்க்க வேண்டும் என்றார் கிருஷ்ணன்.